stanford-oval/wikipedia huggingface dataset:
Wetteri
Yrityskauppoja

Soprano osti vuonna 1999 liiketoimintakaupalla Webstudio-hakemistopalvelun.
Vuonna 2000 Soprano hankki omistukseensa 75 % määräenemmistön viestintätoimisto Insaider Oy:stä, 44 % määrävähemmistön Kampanjalehteä kustantavasta Kustannus Oy Kampanjasta sekä 25 % vähemmistöosakkuuden tapahtumapalveluita tarjoavasta Anolakeskus Tenhunen Oy:stä.
Vuonna 2001 konserniin liitettiin 100 % tytäryhtiöksi viestintäteknologiaan keskittynyt Aidas Consulting Oy.
Heinäkuussa 2004 Soprano hankki omistukseensa virolaisen City Paper Oü:n koko osakekannan.
Alkuvuodesta 2008 yhtiö hankki  Asapsoft Netsystems Oy:n koko osakekannan.
Soprano hankki osake-enemmistön Brain Alliance -ohjelmistoyhtiöstä kesäkuussa 2009.
Vuonna 2012 Soprano hankki osake-enemmistön Pipfrog AS -verkkokauppayhtiöstä, viestintään keskittyneestä Promode Oy:stä ja asiakkuuksien hallintaan keskittyneestä Aspectum-yhtiöstä.
Vuoden 2013 alussa Soprano ilmoitti ostavansa Magento-verkkokauppojen lisäominaisuuksiin keskittyneen Lemonline Oy:n ja ICT-koulutusyhtiö Tieturin koko osakekannan.
Tammikuussa 2014 Soprano hankki työnantajajärjestöiltä koulutustarjoaja Management Institute of Finland MIFin. Keväällä 2014 yritys osti työ- ja elinkeinoministeriöltä vienninedistämisorganisaatio Finpron kaupalliset toiminnot.
Vuonna 2016 Soprano Oyj myi kolme verkkokauppayhtiötään (Soprano Commerce Oy, Pipfrog Oy, Lemonline Oy) Ambientia E-commerce Oy:lle osakevaihdolla. Sopimuksen mukaan Soprano sai 40 prosentin ja Ambientia 60 prosentin omistusosuuden syntyvästä konsernista.
Tammikuusta 2017 lähtien Tieturi Informator Group eriytettiin omaksi segmentikseen Soprano Oyj:ssä.
Toukokuussa 2022 Soprano myi konsernin venäläisen tytäryhtiönsä MIF Russian.
Kesäkuussa 2022 Soprano Oyj ja Themis Holding Oy tiedottivat osakevaihdosta. Joulukuussa 2022 toteutetun yritysjärjestelyn myötä Soprano Oyj:n toiminimi muutettiin Wetteri Oyj:ksi ja yhtiön toimiala muuttui vastaamaan uutta päätoimialaa. Wetteri Oyj:n uudet osakkeet merkittiin kaupparekisteriin 14.12.2022.
Aiheesta muualla

Soprano
Tieturi
Management Institute of Finland
Losing My Edge

| ”Losing My Edge” LCD Soundsystem |
| --- | --- | --- |

Singlen tiedot
 Albumilta: LCD Soundsystem
 Julkaistu: 8. heinäkuuta 2002
 Formaatti: 12"-single, CD
 Tyylilaji: Dance-punk, indie electronic, alternative dance
 Levy-yhtiö: Output Recordings, DFA Records
LCD Soundsystemin muut singlet
|   | ”Losing My Edge” 2002 | ”Give It Up” 2003 |
Losing My Edge on yhdysvaltalaisen musiikkiyhtye LCD Soundsystemin ensimmäinen single ja samalla ensimmäinen julkaisu. Se julkaistiin 8. heinäkuuta 2002 singlenä ja yhtyeen nimikkoalbumilla tammikuussa 2005. Kappaleesta on tehty myös musiikkivideo.
Yleistä

Musiikkinäytteet
”Losing My Edge” -kappaleessa mainittiin useiden artistien ja yhtyeiden nimet, kuten Daft Punkin.
Äänitiedostojen kuunteluohjeet
”Losing My Edge” -kappaleessa mainittiin useiden artistien ja yhtyeiden nimet, kuten Daft Punkin ja Beach Boysin.
Kappale on James Murphyn käsialaa, ja se edustaa dance-punkia, indie electronicia sekä alternative dancea.
Vastaanotto

Kappale on saanut kriitikoilta runsaasti myönteistä palautetta. Esimerkiksi yhdysvaltalainen Pitchfork Media -internetjulkaisu listasi 2000-luvun parhaiden kappaleiden joukossa ”Losing My Edgen” sijalle 13. Listamenestystä singlelle ei kuitenkaan ole kertynyt; se ei ole yltänyt esimerkiksi Yhdysvaltojen, Saksan tai Ison-Britannian singlelistoille.
Julkaisut

Singlestä on otettu kaksi painosta, joista kummatkin vinyylilevylle ja kummatkin vuonna 2002.
Julkaisut > Painoksia

Lähde:
| Formaatti | Valtio | Levy-yhtiö ja tunnus | Julkaistu |
| --- | --- | --- | --- |
| LP |  | Output OPRDFA002 | 2002 |
| LP |  | DFA 2123 | 2002 |
Singlen sisältö

Kaikki kappaleet kirjoittanut James Murphy.
A-puoli
Losing My Edge – 7.55
B-puoli
Beat Connection – 8.08
5-MeO-MiPT

| 5-MeO-MiPT |
| --- | --- |


Tunnisteet
IUPAC-nimi:  N-[2-(5-metoksi-1H-indol-3-yyli)etyyli]-N-metyylipropan-2-amiini
CAS-numero:  96096-55-8
PubChem CID:  2763156
SMILES:  C(CN(C(C)C)C)C=1C=2 C(NC1)=CC=C(OC)C2
Ominaisuudet
Molekyylikaava:  C15H22N2O1
Moolimassa:  246,35 g/mol
Ulkomuoto:  luonnonvalkoinen, heikosti keltainen jauheselvennä
  
Kaksi 5-MeO-MiPT tablettia
5-MeO-MiPT (5-metoksi-N-metyyli-N-isopropyylitryptamiini) on psykedeelinen ja hallusinogeeninen päihde, jota jotkut käyttävät enteogeeninä. Sen kemiallinen rakenne on samankaltainen 5-MeO-DiPT:n ja MiPT:n kanssa ja on siten substituoitu tryptamiini.
Annostus ja vaikutusten kesto

Syötynä 5-MeO-MiPT on aktiivinen 2–6 milligramman annoksilla. Polttaessa annostus, toisin kuin useimmissa muissa tryptamiineissa, on huomattavasti korkeampi. Tällöin annostus on yleensä 12–20 mg.
Syötynä 5-MeO-MiPT tuottaa psykedeelisiä vaikutuksia, jotka kestävät n. 4–6 tuntia. Ainetta voi käyttää myös polttamalla, jolloin vaikutukset alkavat lähes saman tien nauttimisesta ja kestävät noin 2 tuntia.
Farmakodynamiikka

| Kohde | Sitoutumisaffiniteetti Ki (μM) |
| --- | --- |
5-HT1A: 0.058
5-HT2A: 0.163
5-HT2C: 1.3
D1: >25
D2: >25
D3: >25
α1A: >12
α2A: 5.3
TAAR1: >15
H1: 3.9
SERT: 3.3
DAT: >26
NET: >22
Yhdisteen hallusinogeenisiä ja enteogeenisiä vaikutuksia tuottavan mekanismin uskotaan johtuvan pääasiassa 5-HT2A-reseptorin aktivoitumisesta, vaikka myös muita vaikutusmekanismeja, kuten MAO-estäminen, voi olla mukana. Vaikka yhdiste sitoutuu voimakkaimmin 5-HT1A-reseptoreihin, sillä on myös melko voimakas sitoutumisaffiniteetti serotoniinin takaisinottoon ja noradrenaliinin takaisinottoon. Nämä mekanismit voivat auttaa selittämään, miksi tämän yhdisteen vaatimattomista annoksista on monia anekdoottisia raportteja antidepressiivisesta ja anksiolyyttisestä vaikutuksesta. Esimerkiksi SNRI-lääkkeitä, kuten venlafaksiinia, määrätään yleisesti masennuksen hoitoon, ja 5-HT1A-agonisti buspironia määrätään ensisijaisesti ahdistuksen hoitoon.
Yhdiste on suositumman päihteen, 5-MeO-DiPT:in (lempinimeltään "foxy methoxy") analogi ja sillä on lempinimi "moxy". Jotkut käyttäjät raportoivat 5-MeO-DiPT:in "tuntovaikutuksista" ilman joitain ei-toivottuja sivuvaikutuksia. Suuremmilla annoksilla kuvataan paljon psykedeelisempiä vaikutuksia, joskus sitä verrataan 5-MeO-DMT:hen. Jo 4-10 milligramman annoksilla käyttäjät pitävät 5-MeO-MiPT:iä erittäin euforisena ja "koskettavana" kemikaalina. Sen energisoivat vaikutukset voivat olla hyvin voimakkaita suurilla annoksilla, mikä lisää normaalia sykettä huomattavasti. Ääniä voidaan vahvistaa havaitsemisessa pisteeseen, jossa esiintyy synesteettesia vaikutuksia ("koskettavia ja/tai maistuvia ääniä").
Laki

5-MeO-MiPT on listattu asetuksessa kuluttajamarkkinoilta kielletyistä psykoaktiivisista aineista.
Aiheesta muualla

Erowid-portaali
TiHKAL-kirja osoitteessa Erowid
isomerdesign.com
TiHKAL-kirjassa mainitut tryptamiinit
AL-LAD | DBT | DET | DiPT | 5-MeO-AMT | DMT | 2,alpha-DMT | alpha,N-DMT | DPT | EiPT | AET | ETH-LAD | Harmaliini | Harmiini | 4-HO-DBT | 4-HO-DET | 4-HO-DiPT | 4-HO-DMT | 4-HO-DPT | 4-HO-MET | 4-HO-MiPT | 4-HO-MPT | 4-HO-pyr-T | 5-HO-DMT | Ibogaiini | LSD | MBT | 4,5-MDO-DiPT | 4,5-MDO-DMT | 5,6-MDO-DiPT | 5,6-MDO-DMT | 5,6-MDO-MiPT | 2-Me-DET | 2-Me-DMT | Melatoniini | 5-MeO-DiPT | 5-MeO-DMT | 4-MeO-MIPT | 5-MeO-MiPT | 5-MeO-NMT | 5-MeO-pyr-T | 5-MeO-TMT | 5-MeS-DMT | MiPT | AMT | NET | NMT | PRO-LAD | pyr-T | Tryptamiini | Tetrahydroharmiini | Alpha,N,O-TMS
Tryptamiinit
5-MeO-DIPT
5-MeO-DMT
5-MeO-MIPT
AET
AMT
bufoteniini
DET
DMT
DPT
ibogaiini
johimbiini
LSD
melatoniini
psilosiini
psilosybiini
ritsatriptaani
serotoniini
sumatriptaani
tryptamiini
tryptofaani
Georgialainen unelma

Georgialainen unelma (georg. ქართული ოცნება – დემოკრატიული საქართველო, K’art’uli ots’neba – demokratiuli Sak’art’velo) on georgialainen koalitiopuolue, joka syntyi kuuden puolueen yhteenliittymänä. Puoluetta johti aluksi miljardööri Bidzina Ivanišvili mutta marraskuussa 2013 hän luovutti asemansa Irakli Garibašvilille.
Koalition jäsenpuolueet ovat
Georgialainen unelma - demokraattinen Georgia (Ivanišvilin alkuperäinen oma puolue)
Republikaaninen puolue (perinteinen liberaalipuolue)
Vapaat demokraatit (länsimielinen puolue, johtajana Irakli Alasania)
Kansallisfoorumi (alueellinen populistipuolue)
Konservatiivipuolue (johtajana kansallismielinen Zviad Dzidziguri)
Teollisuus pelastaa Georgian (yrittäjiä tukeva puolue)
Georgialainen unelma on Georgian parlamentissa vuoden 2012 vaalien jälkeen suurin ryhmittymä, jolla on 85 paikkaa 150:sta. Se sai 55% äänistä, kun toisen valtapuolueen Yhdistyneen kansallisen liikkeen (ENM) ääniosuus oli 40%.
Vaikka Georgialainen unelma on perustettu vastustamaan Mikheil Saakašvilin ENM-puoluetta, niillä on varsin samankaltaiset poliittiset arvot. Molemmat ovat selvästi länsimielisiä.
Georgialainen unelma tuki Salome Zurabišviliä vuoden 2018 presidentinvaaleissa, mutta Zurabišvili ei ollut virallisesti puolueen ehdokas. Hän voitti vaalit.
Puolue on sementoinut valtaansa nimittämällä 2019–2021 kaksikymmentä korkeimman oikeuden tuomaria elinikäisiin virkoihin.
EU ei kutsunut Georgiaa jäsenekseen kesäkuussa 2022, vaikka Ukrainalle ja Moldovalle kutsu esitettiin. Puolueen johtama hallitus ei ole tehnyt EU:n vaatimia uudistuksia, joihin kuuluu oligarkkien poistaminen vallasta. Sittemmin puolue on syyttänyt EU:ta ja USA:ta pyrkimyksestä ajaa Georgia sotaan Venäjää vastaan.
Herbie Brennan

| Herbie Brennan |
| --- | --- |
 Herbie Brennan - Lucca Comics & Games 2015
Henkilötiedot
Syntynyt: 5. heinäkuuta 1940 Gilford, Downin kreivikunta, Pohjois-Irlanti
Kuollut: 1. tammikuuta 2024 (83 vuotta) Tullow, Carlow’n kreivikunta, Irlanti
Kansalaisuus:  irlantilainen
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
James Herbert ”Herbie” Brennan (5. heinäkuuta 1940 – 1. tammikuuta 2024) oli irlantilainen kirjailija. Hän kirjoitti useita kymmeniä kirjoja ja hänen teoksiaan julkaistiin yli viidessäkymmenessä maassa.
Herbie Brennan kiinnostui fantasiasta pelattuaan Dungeons and Dragons -roolipeliä. Fantasiakirjojen lisäksi hän käsikirjoitti 1980-luvulla kuningas Arthurin legendaan löyhästi perustuvia Grailquest-sarjan fantasiaroolipelejä, joista tuli erittäin suosittuja.
Suomennetut teokset

Keijujen sota.  (Faerie Wars, 2003.)  Suomentanut Pirkko Biström. WSOY, 2003.  ISBN 951-0-28265-0
Purppurakeisari.  (The Purple Emperor, 2004.)  Suomentanut Suom. Pirkko Biström. WSOY, 2004.  ISBN 951-0-29567-1
Aiheesta muualla

Vesa Sisättö: Keijusota voittaa perhekriisin. Helsingin Sanomat 14.1.2004.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Espanja  Ranska  BnF data  Saksa  Israel  Belgia  Yhdysvallat  Tšekki 2  3  Australia  Kreikka 2  Korea  Alankomaat  Puola  Portugali 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  SNAC  IdRef
Ale

Ale [eil] (englanniksi [eɪl]) on yleisnimitys pintahiivaoluille, joiden nimitys tulee oluen valmistuksessa käytettävästä hiivasta, joka nousee käymisen aikana käymisastian pinnalle. Pohjahiivaoluita kutsutaan lagereiksi.
Ale voidaan jakaa useisiin alatyyleihin (katso Luettelo oluttyyleistä). Eri oluttyyppien erot eivät ole aina selvästi rajattuja ja mitään kansainvälistä panimoita sitovaa ohjeistoa ei ole. Brittiläisissä ja amerikkalaisissa aleissa käytetyt luokittelut poikkeavat jonkin verran toisistaan.
Ale-oluen brittiläisiä alatyyppejä > Portteri

Portteri tai porter on tummaa olutta, joka on tehty paahdetuista maltaista. Nimen kerrotaan tulleen Lontoon Victorian aseman kantajista, jotka saivat osan palkastaan oluena (engl. porter = kantaja), Toinen tarina kertoo porterin nimen alkuperäksi huudahdusta pubissa kun oluttynnyriä kannettiin pubiin ja piti saada ihmiset pois tieltä. Myös kerrotaan satamatyöläisistä (porters) jotka joivat täyttävää olutta työpäivän ohessa osittain ravinnoksi.
Suosittuja porter-merkkejä ovat muun muassa amerikkalainen Anchor Porter ja englantilainen Fullers London Porter.
Ale-oluen brittiläisiä alatyyppejä > Stout

Stout (stouter porter) alkujaan on tummaa olutta, joka on porterin tapaan tehty samanlaisista maltaista, mutta yleensä käytetään myös paahdettua, mallastamatonta ohraa. Stout tarkoittaa käytännössä samaa asiaa kuin portteri.
Guinness on maailmanlaajuisesti tunnetuin stout-tyyppinen olut. Guinness olikin ensimmäinen joka valmisti Stout-Porteriksi kutsumaansa olutta vuonna 1820. Tätä ennen Guinness oli valmistanut englantilaistyylisiä ale-oluita. Guinness on kuuluisin irlantilainen kuiva stout.
Imperial stout eli Russian Imperial Stout oli alun perin Englannissa tehtyä olutta joka vietiin Venäjälle tsaarin hoviin. Imperial stoutissa on korkea alkoholipitoisuus, jopa 9-10 %. Tämän ansiosta olut ei pilaantunut pitkän kuljetuksen aikana ja se sieti myös paremmin kylmää ilmastoa. Suosittuja imperial stouteja ovat muun muassa englantilainen Samuel Smith's Imperial Stout ja amerikkalainen North Coast Old Rasputin Russian Imperial Stout.
Sweet stout eli makea stout on peräisin Lontoosta. Se on aiemmin tunnettu nimellä milk stout (maitostout), koska sen makeuttamiseen käytettiin laktoosia (maitosokeria). Nimi kuitenkin muutettiin, koska maidon kanssa tällä oluella ei ole mitään tekemistä. Sweet stoutissa käytetään suklaamallasta ja jos ohramaltaaseen lisätään kauraa voidaan puhua oatmeal stoutista. Suosittuja esimerkkejä ovat englantilaisen Young's-panimon Double Chocolate Stout ja Oatmeal Stout.
Ale-oluen brittiläisiä alatyyppejä > Mild

Mild ale oli aiemmin työväestön suosituin juoma Englannissa ja Walesissa. Nimi tulee alhaisesta humalan määrästä, joka tekee oluesta makeahkon ja helposti juotavan. Mild alen alkoholipitoisuus on yleensä myös alhainen. Suosittu mild ale on muun muassa englantilainen Moorhouse Black Cat.
Ale-oluen brittiläisiä alatyyppejä > Bitter

Bitter oli alun perin Englannissa terminä, joka erotti humaloidun katkeran oluen miedosta humaloimattomasta. Nykyään bitterit ovat kuivia, humaloituja ja alkoholipitoisuudeltaan varsin mietoja. Extra Special Bitterissä (ESB) käytetään tavallista enemmän mallasta ja humalaa. Tunnettuja bittereitä ovat muun muassa englantilaiset Boddington's Pub Ale, Bass Ale, Young's Bitter ja Fuller's ESB.
Ale-oluen brittiläisiä alatyyppejä > Barley wine

Barley winella eli suomeksi 'ohraviinillä' ei ole mitään tekemistä viinin kanssa, vaan nimi viittaa oluen korkeaan alkoholipitoisuuteen (9—15 %). Barley winet ovat erittäin tuhteja ja maltaisia, jopa portviinimäisiä. Barley wine -tyyppinen olut onkin parhaimmillaan jälkiruokana. Tunnettuja barley wineja ovat muun muassa amerikkalainen Anchor Old Foghorn Ale, englantilainen Young's Old Nick ja ruotsalainen Nils Oscar Barley Wine. Suomessa ravintolapanimot Mallaskoski, Plevna ja Stadin Panimo sekä Malmgårdin panimo ovat valmistaneet barley wine -olutta.
Ale-oluen brittiläisiä alatyyppejä > Old

Old ale, suom. 'vanha ale', tunnetaan myös nimillä strong ale ja stock ale. Olut on samankaltainen jälkiruokaolut kuin barley wine, mutta ei yhtä "tuhti" ja sisältää vähemmän alkoholia. Tunnettuja old ale -tyylin edustajia ovat muun muassa englantilaiset Theakston Old Peculier ja Gale's Prize Old Ale.
Ale-oluen brittiläisiä alatyyppejä > India pale ale

India pale ale (IPA) on ale-tyyppi, joka syntyi kun brittiläisessä imperiumissa kehitettiin oluita, jotka kestivät pitkän merimatkan Britanniasta Intiaan. Tämä saatiin aikaan lisäämällä korkean alkoholiprosentin oluihin runsaasti humalaa. Nykyään IPA:t tunnistaakin vahvasta humalan katkeromausta. IPA:n väri vaihtelee kullankeltaisesta ruskeaan. Tunnettuja tyylin edustajia ovat muun muassa amerikkalaiset Sierra Nevada Celebration Ale ja Victory Hop Devil IPA.
Ale-oluen brittiläisiä alatyyppejä > Muita ale-tyyppisiä oluita

Pale ale
Dark ale
Country ale
Brown ale
Scottish ale
Ale-oluen amerikkalaisia alatyyppejä

Pale Ale
Strong Pale Ale
Imperial/Double India Pale Ale
Amber/Red Ale
California Common
Imperial/Double Red Ale
Golden/Blond Ale
Brown Ale
Real ale

Brittiläisestä elävästä pintahiivaoluesta käytetään nimitystä real ale. Kyseessä ei ole oluttyyppi vaan tapa tarjoilla ale-tyyppistä olutta. Real ale on suodattamaton olut, joka jatkaa käymistään olutravintolan tynnyrissä. Ravintolassa real ale perinteisesti pumpataan käsipumpulla. Britteinsaarilla Real ale -perinnettä vaalii Campaign for Real Ale -yhdistys.
Aiheesta muualla

Kuvia tai muita tiedostoja aiheesta Ale Wikimedia Commonsissa
Fullersin India Pale Ale
Mediatutkimus

Mediatutkimus on tieteenala, joka tutkii mediaa erilaisista näkökulmista. Medioita ovat joukkoviestinnän välineet, kuten kirjat, lehdet, televisio, elokuva, digitaaliset viestimet ja internet.  Mediatutkimus tutkii median vastaanottoa, tuotantoa, historiaa ja rakenteita sekä monia median sisältöihin, yleisöihin ja kanaviin liittyviä teoreettisia ja käytännöllisiä kysymyksiä. Mediatutkimuksella on yhtymäkohtia viestinnän ja joukkoviestinnän (ks. viestintätieteet) tutkimuksen kanssa, mutta alalla sovelletaan laajasti myös esimerkiksi taiteiden- ja kulttuurintutkimuksen näkökulmia ja menetelmiä.
Suomessa

Mediatutkimus vakiintui Suomeen Turun yliopiston yhdistäessä viestinnän sekä elokuva- ja televisiotieteen oppiaineet toisiinsa vuonna 2000. Elokuva- ja televisiotiede tutkii rajatummin näiden medioiden kuvastoa ja tuottamia merkityksiä. Elokuvaa ja televisiota tarkastellaan myös muiden medioiden kentällä, joten tarkastelun kohteena ovat muutkin audiovisuaaliset mediat ja niin sanottu uusi media. Audiovisuaalista mediaa tarkastellaan historiallisena, esteettisenä ja kulttuurisena ilmiönä. Mediatieteen ja mediatutkimuksen ohella erilaiset mediakulttuurin opintokokonaisuudet perehdyttävät mediakulttuuriin ja mediaan kulttuurissa.
Suomessa mediatutkimusta opetetaan Turun, Tampereen ja Vaasan yliopistoissa.
Aiheesta muualla

Kuvia tai muita tiedostoja aiheesta Mediatutkimus Wikimedia Commonsissa
http://www.utu.fi/fi/yksikot/hum/yksikot/mediatutkimus/Sivut/home.aspx (Arkistoitu – Internet Archive)
http://www.uwasa.fi/viestintatieteet/esittely/painopistealueet/mediatutkimus/ (Arkistoitu – Internet Archive)
Viron pelastuslaitos

| Viron pelastuslaitos> Päästeamet |
| --- | --- |

Perustettu:  25. toukokuuta 1992
Perustaja:  Viron hallitus
Toimiala:  Pelastustoimi
Päämaja:  Raua 2, Tallinna
Jäsenet:  2080 (01.07.2021)
Pääjohtaja:  Margo Klaos
Apulaisjohtaja:  Tauno Suurkivi
Apulaisjohtaja:  Andreas Anvelt
Kattojärjestö:  Viron sisäministeriö
Aiheesta muualla
Virallinen sivusto
Infobox OKNimi-testi OK: 
Viron pelastuslaitos (vir. Päästeamet) on Viron sisäministeriön alainen valtion virasto, joka vastaa ennaltaehkäisystä, turvallisuusvalvonnasta, pelastustoiminnasta, miinanraivauksesta ja kriisinhallinnasta.
Viron pelastuslaitos johtaa Viron pelastusalan työtä, järjestää pelastustoimintaa, valvoo paloturvallisuutta ja soveltaa tarvittaessa valtion määräämiä seuraamuksia laissa säädetyissä tapauksissa ja laissa säädetyn menettelyn mukaisesti.
Pelastuslaitoksen pääjohtajana toimii 2. huhtikuuta 2023 alkaen Margo Klaos.
Historia > Pelastuslaitoksen pääjohtajat

1991–2000, Harry Hein
2000–2006, Mati Raidma
2008–2013, Kalev Timberg
2013–2023, Kuno Tammearu
2023–, Margo Klaos
Toiminta-alat

Pelastuslaitoksella on viisi päätoimialaa.
Pelastustyö
Pelastustyö määritellään toiminnaksi, jonka tarkoituksena on pelastaa ihmisiä, eläimiä ja omaisuutta tai suojella ympäristöä erilaisissa onnettomuustilanteissa. Onnettomuudet voivat olla liikenneonnettomuuksia, tulipaloja, luonnonkatastrofeja, kemikaalivuodot jne. Siihen kuuluu myös onnettomuuteen liittyvien vaarojen torjunta (esimerkiksi tulipalon läheisyydessä olevien ihmisten varoittaminen savun leviämisestä).
Kansallinen paloturvallisuusviranomainen
Valvonnan tarkoituksena on tarkastaa, että lainsäädännössä säädettyjä paloturvallisuusvaatimuksia noudatetaan. Pelastuslaitoksella on oikeus vaatia paloturvallisuusvaatimusten noudattamista ja antaa asianmukaisia kieltoja. Se ei kuitenkaan valvo paloturvallisuuden noudattamista joillakin erityisalueilla. Näitä ovat siviili-ilmailu, rautatieliikenne, maanalaiset laitokset (esim. kaivokset) ja vesiliikenne. Lisäksi virasto ei valvo paloturvallisuusvaatimusten noudattamista puolustusvoimissa eikä metsä- ja muilla kasvillisuusalueilla.
Kriisinhallinta
Kriisinhallinnan tavoitteena on ylläpitää ja parantaa valmiutta hätätilanteisiin. Paikalliset viranomaiset, Poliisi- ja rajavartiolaitos, Pelastuslaitos, puolustusvoimat, Maanpuolustusliitto ja muut valtion virastot toimivat hätätilanteessa käsi kädessä.
Paloturvallisuus ja ehkäisevä pelastustoiminta
Ennaltaehkäisytyön tavoitteena on jakaa pelastustoimintaan liittyvää tietoa ja kokemusta suurelle yleisölle onnettomuuksien ehkäisemiseksi. Joka vuosi järjestetään ennaltaehkäisyhankkeista kilpailu, jonka parhaat hankkeet saavat rahoitusta.
Miinanraivaus
Miinanraivaustyöt suorittaa pelastuslaitos miinanraivauskeskuksen kautta. Miinanraivaustöihin kuuluvat mm. räjähteiden tuhoaminen, pommiepäilyjen tarkastukset jne.
Pelastuslaitoksen johtoryhmä

Pelastuslaitoksella on kolmihenkinen johtoryhmä - pääjohtaja ja kaksi varapääjohtajaa.
Margo Klaos - pelastuslaitoksen pääjohtaja
Tauno Suurkivi - pelastustoimen, ennaltaehkäisyn, paloturvallisuusvalvonnan, miinanraivauksen, poikkeusolojen valmiuden ja vapaaehtoisen pelastustoiminnan apulaispääjohtaja.
Andreas Anvelt - hallinto-osaston varapääjohtaja, joka vastaa kehitysosaston, henkilöstö-osaston, talousosaston, viestintäosaston ja oikeudellisen osaston toimialoissa.
Pelastuslaitoksen rakenne

Pelastuslaitoksen rakenne:
pelastusosasto;
palourvallisuusvalvontaosasto;
hätävalmiusosasto;
ennaltaehkäisyosasto;
kehitysosasto;
hallinnollinen osasto;
viestintäosasto;
henkilöstö-osasto;
talousosasto;
oikeudellinen osasto;
miinanraivauskeskus;
Itäinen pelastuskeskus;
Eteläinen pelastuskeskus;
Läntinen pelastuskeskus;
Pohjoinen pelastuskeskus;
Viron palomuseo.
Pelastuslaitoksella on yhteensä 72 kansallista pelastusyksikköä, 4 pommiryhmää, 116 vapaaehtoista pelastusyksikköä ja 2 reservipelastusryhmää.
Aiheesta muualla

Kotisivut
Eero Viitanen

Eero Vihtori Viitanen (24. huhtikuuta 1898 Turku – 27. maaliskuuta 1976 Helsinki) oli suomalainen tietokirjailija.
Teoksia

Ruotzinsalmi : kuvauksia Kotkanseudun vanhemmasta historiasta ; kirjoittajat Harry Palmberg ja Eero Viitanen.     Kymenlaakson museoyhdistys 1933
Ennen aamua : yksinäytöksinen näytelmä. W.S.O.Y:n näytelmäsarja 138.      WSOY 1935
Viipurin viimeiset päivät : asiakirjojen ja omien kokemusten perusteella kuvattuna ; tekijät Eero Viitanen ja Emil Koponen.        WSOY 1940, 3. painos 1941
Georgian mielenosoitukset 2024

Georgiassa alkoivat laajat mielenosoitukset lokakuussa 2024 pidettyjen parlamenttivaalien jälken. Mielenosoittajien mukaan vaalitulos oli peukaloitu ja vaalit siksi epäreilut. Maan istuva presidentti Salome Zurabišvili on antanut tukensa mielenosoittajille.
Tausta

Georgiassa pidettiin parlamenttivaalit 26. lokakuuta 2024, jotka voitti Venäjälle myötämielinen Georgialainen unelma -niminen puolue. Maan keskusvaalilautakunta virallisti tuloksen opposition vastustuksesta huolimatta.
Vaaliviikonlopun jälkeisenä maanantaina kaduille kerääntyi tuhansittain mielenosoittajia, jotka protestoivat vaalien tulosta vastaan. Presidentti Zurabišvili puhui mielenosoittajielle syyttäen Georgialaista unelmaa vaalien varastamisesta. Hänen mukaansa Georgia on joutunut Venäjän vaalivaikuttamisen uhriksi kostona siitä, että maa päätti hakea Euroopan unionin jäsenyyttä. Zurabišvili myös kieltäytyi tunnustamasta vaalien tuloksia sekä rohkaisi tyytymättömiä georgialaisia osoittamaan mieltään.